Els petards són divertits però…
04 de març de 2024

Arriben Les Falles i amb elles la diversió per a tots aquells als quals ens agraden els petards. I perquè la diversió es quede en això, en diversió, repassarem tota una sèrie de recomanacions a tindre en compte per a no patir cap accident amb els petards:

•  No encendrem els petards aguantant-los amb les mans, els col·locarem en el piso i després de prendre'ls, depenent de la potència del petard, ens retirarem a una distància prudencial.

•  A l'hora d'encendre el petard utilitzarem una metxa, evitant el foc directe del tipus encenedor o mistos. L'aplicarem al principi de la metxa perquè ens de temps a reaccionar i prendre distància.

•  Els petards que després d'encendre'ls no exploten o, simplement no s'encenen bé, no devem ni tocar-los, ni recollir-los del sòl i molt menys manipular-los (extraure el seu contingut, ficar-los en recipients, desmuntar traques,…) Després d'eixa manipulació no sabem de quina manera serà la deflagració.

•  Mai hem de portar damunt molts petards. Els portarem de manera que, en cas d'accident, els puguem soltar amb rapidesa. Les cremades més greus es produeixen per portar els petards en les butxaques.

NO GUARDAR ELS PETARDS EN LES BUTXAQUES

•  Per a disparar els petards hem de buscar zones en les quals no molestem als altres. La via pública és de tots.

•  No haurem de tirar petards:

       ◦ Contra persones o animals

       ◦ Prop de líquids inflamables o d'altres petards

       ◦ En zones on hi haja vegetació 

       ◦ On hi haja molta gent

       ◦ Dins de botelles, llandes,… en explotar es produeix “metralla” que és la causa de moltes lesions irreversibles

       ◦ Dins dels edificis (en el casal, a la teua casa, en el col·legi,…)

       ◦ Tampoc els tires des de balcons o finestres ni en contenidors o papereres

RESPECTEM EL MOBILIARI URBÀ

•  Hem de protegir:

       ◦ Els ulls de les restes i pedretes fruit de la deflagració.

       ◦ Les oïdes, evitant sorolls massa pròxims que puguen lesionar el nostre timpà o el dels altres.

       ◦ Les mans són, per desgràcia, la zona del cos on més lesions es produeixen. Seria lamentable perdre un o diversos dits, fins i tot la mà sencera per un descuit que ens llastraria per a tota la vida.

•  Si malgrat prendre totes aquestes precaucions patírem una cremada, haurem d'aplicar aigua freda en la zona afectada i si fóra necessari acudir ràpidament a un centre sanitari.

L'Administració Pública, amb les seues corresponents inspeccions, vetlarà perquè els establiments on es poden adquirir aquests productes estiguen degudament autoritzats i que l'etiquetatge siga correcte, que la informació d'aqueixa etiqueta estiga en castellà, que s'indique la categoria del petard, les instruccions d'ús, el seu lloc d'emmagatzematge,… i que no es venguen petards a menors de 12 anys. Tot això sense perjudici que, si vosté coneix d'algun establiment que incomplisca qualsevol d'esots requisits, el comunique a les forces de l'ordre o a l'OMIC DE XIRIVELLA

Pl Concòrdia, 6 

46950 Xirivella (València)

963700234

omic@xirivella.es